Diepsloot-inwoners neem reg in eie hande | Maroela Media
Diepsloot-inwoners neem reg in eie hande
'n Uitlander wat glo een van sy medelandsburgers met 'n piksteel vermoor het, is Woensdagoggend deur Diepsloot-inwoners gevang en aangerand.
Die inwoners van Diepsloot uitbreiding 4 in Gauteng het daarna die polisie in kennis gestel, het ao Daniel Mavimbela, woordvoerder van die polisie in Gauteng, gesê. Die man is met kop- en liggaamsbeserings na 'n plaaslike hospitaal geneem waar hy onder polisietoesig aangehou word. Hy sal binnekort in die Pretoriase landdroshof verskyn.
Mavimbela sê die man word verdink van 'n moord Saterdag in Diepsloot uitbreiding 12. Tydens die aanval het hy die slagoffer glo beskuldig dat hy sy knipmes gesteel het en hy het ook glo 'n derde man, wat wou ingryp, met 'n mes gedreig.